Szám: 1-2/2020. 8. sz. napirendi pont anyaga

**Előterjesztés**

**Zalaszentgrót Városi Önkormányzat Képviselő-testület**

**2020. február 13-i rendes ülésére**

**Tárgy:** Víziközmű rendszer üzemeltetésével kapcsolatos döntések

**Tisztelt Képviselő-testület!**

1. A Zalaszentgrót ivóvíz rendszer (Zalaszentgrót IV) bérleti-üzemeltetési szerződésének módosítása

2020. január 1-i dátummal Zalaköveskút település csatlakozott a Zalaszentgrót ivóvíz rendszerhez. Emiatt szükséges új szerződést kötni az Észak-zalai Víz- és Csatornamű Zártkörűen Működő Részvénytársaság (8900 Zalaegerszeg, Balatoni út 8., képviseletében eljár: Arnhoffer András elnök-vezérigazgató, cégjegyzékszám: Cg 20-10-040125) (továbbiakban: Szolgáltató) és a Zalaszentgrót Ivóvíz rendszer ellátási felelősei között 2018.03.20-án létrejött határozatlan idejű Bérleti-üzemeltetési szerződés, amelyet a Magyar Energetikai és Közmű-szabályozási Hivatal a VKEFFO 2018/2928-3. számú határozatszámmal záradékolt, valamint a Szolgáltató és Zalaköveskút Önkormányzata között 2014.11.28-án létrejött határozatlan idejű Bérleti-üzemeltetési szerződések helyett. A Bérleti-üzemeltetési szerződések helyébe az előterjesztés 1. sz. mellékletét képező szerződés lép életbe. A szerződés mellékletei az előterjesztés 2-6. sz. mellékleteiben találhatók.

Szolgáltató 2020. február 4-én érkezett elektronikus levelében kérte Önkormányzatunkat, hogy a Zalaköveskút csatlakozása miatt megkötendő új bérleti-üzemeltetési szerződéstervezetet terjessze megvitatásra a képviselő-testület elé, és hatalmazza meg a polgármestert annak aláírására.

1. Döntés Konzorciumi együttműködési megállapodásról a Zalaszentgrót-IV víziközmű rendszerre vonatkozóan a „Víziközművek Állami Rekonstrukciós Alapjából nyújtható támogatás” megvalósítására

Az Innovációs és Technológiai Minisztérium 2018. december 19-én pályázati kiírást jelentetett meg a Víziközművek Állami Rekonstrukciós Alapjából nyújtható támogatásra, melynek célja a Gördülő Fejlesztési Tervben (a továbbiakban: GFT) rögzített, a MEKH által jóváhagyott rekonstrukciók megvalósítása, a víziközmű-rendszerek műszaki állapotának javítása. Szolgáltató és a Zalaszentgrót Ivóvíz rendszer ellátási felelősei 2019.02.18-án Konzorciumi együttműködési megállapodást kötöttek az Innovációs és Technológiai Minisztérium (a továbbiakban: Támogató) „Víziközművek Állami Rekonstrukciós Alapjából nyújtható támogatás” tárgyú pályázati felhívására a 11-32522-1-028-00-12 MEKH azonosító kóddal rendelkező Zalaszentgrót-IV víziközmű-rendszer vonatkozásában pályázat (továbbiakban Pályázat) benyújtására és a pályázat támogatása esetén az abban foglalt célok közös megvalósítására. Támogató Szervezet a benyújtott Pályázatot elbírálta, és 22.918.700,- Ft összegben támogatta annak megvalósítását. A támogatás összege nem tartalmaz általános forgalmi adót, a támogatás összege nettó támogatás. A rekonstrukciós pályázat előírásainak megfelelően Szolgáltató elkészítette a konzorciumi megállapodást a megvalósításra is, melynek 6. pontjában részletesen kifejtésre került a projekt pénzügyi lebonyolítása és elszámolása is. A rekonstrukciós pályázat megvalósítására szóló konzorciumi megállapodás az előterjesztés 7. sz. mellékletében található. Az ivóvíz víziközmű-rendszer vonatkozásában a pályázat keretében a zalaszentgróti gáztalanító rekonstrukciója valósult meg.

Szolgáltató 2020. február 4-én érkezett elektronikus levelében kérte Önkormányzatunkat, hogy a Konzorciumi megállapodást terjessze megvitatásra a képviselő-testület elé, és hatalmazza meg a polgármestert annak aláírására.

1. Döntés Konzorciumi együttműködési megállapodásról a „Víziközművek energiahatékonyságának fejlesztése” tárgyú pályázat megvalósítására

Az Innovációs és Technológiai Minisztérium 2018. december 17-én pályázati kiírást jelentetett meg „Víziközművek energiahatékonyságának fejlesztése” címen víziközmű rendszereket működtető infrastruktúra tekintetében energiatakarékos eszközök, berendezések beszerzésére, technológiák alkalmazására, továbbá megújuló energetikai beruházásokra, melyek az energiatakarékosság fokozását és az üvegházhatású gázkibocsátás csökkentését eredményezik. Szolgáltató és a Szolgáltató működési területén eszközbeszerzéssel érintett valamennyi települési önkormányzat, mint ellátásért felelős, 2019.02.25-én Konzorciumi együttműködési megállapodást kötöttek az Innovációs és Technológiai Minisztérium (a továbbiakban: Támogató) „Víziközművek Állami energiahatékonyságának fejlesztése” tárgyú pályázati felhívására az Észak-zalai Víz és Csatornamű Zrt. ellátási területére vonatkozóan pályázat (továbbiakban Pályázat) benyújtására és a pályázat támogatása esetén az abban foglalt célok közös megvalósítására. Támogató Szervezet a benyújtott Pályázatot elbírálta, és 65.500.000,- Ft összegben támogatta annak megvalósítását. A támogatás összege nem tartalmaz általános forgalmi adót, a támogatás összege nettó támogatás. Az energiahatékonysági pályázat előírásainak megfelelően Szolgáltató elkészítette a konzorciumi megállapodást a megvalósításra is, melyben a projekt lebonyolításának részletei kerültek szabályozásra. Az energiahatékonysági pályázat megvalósítására szóló konzorciumi megállapodás az előterjesztés 8. sz. mellékletében, 1. sz. melléklete az előterjesztés 9. sz. mellékletében található.

Szolgáltató 2020. február 4-én érkezett elektronikus levelében kérte Önkormányzatunkat, hogy a Konzorciumi megállapodást terjessze megvitatásra a képviselő-testület elé, és hatalmazza meg a polgármestert annak aláírására.

1. Döntés a Zalaszentgrót-IV víziközmű rendszerre vonatkozóan a „Víziközművek Állami Rekonstrukciós Alapjából nyújtható támogatás” pályázathoz kapcsolódó kivitelezési szerződésről

Az előterjesztés II. sz. pontjához kapcsolódóan a Támogató előírásai miatt mindenképpen szükséges egy kivitelezési szerződés megkötése is, ami elengedhetetlen melléklete a pályázati elszámolásnak. A vállalkozási szerződés, mely a Szolgáltató és a Zalaszentgrót Ivóvíz rendszer ellátási felelősei között jön létre, az előterjesztés 10. sz. mellékletét képezi.

Szolgáltató 2020. február 4-én érkezett elektronikus levelében kérte Önkormányzatunkat, hogy a Vállalkozási szerződés tervezetet terjessze megvitatásra a képviselő-testület elé, és hatalmazza meg a polgármestert annak aláírására.

A Gazdasági és Városfejlesztési Bizottság az előterjesztést a 2020. február 6-i ülésén megtárgyalta és az 11-14/2020. (II.06.) számú határozataival javasolja Zalaszentgrót Város Önkormányzat Képviselő-testületének a határozati javaslatok elfogadását.

Kérem a T. Képviselő-testületet, hogy az előterjesztést tárgyalja meg és fogadja el az alábbi határozati javaslatokat:

1. **Határozati javaslat:**

Zalaszentgrót Város Önkormányzatának Képviselő-testülete jóváhagyja az Észak-zalai Víz- és Csatornamű Zrt. és a Zalaszentgrót Ivóvíz rendszer ellátási felelősei között 2020.01.01-én hatályba lépő új Bérleti-üzemeltetési szerződést az előterjesztés 1. sz. mellékletében szereplő tartalommal és formában.

A Képviselő-testület felhatalmazza a polgármestert a Bérleti-üzemeltetési szerződés aláírására.

**Határidő:** 2020. február 29.

**Felelős:** Baracskai József polgármester

1. **Határozati javaslat:**

Zalaszentgrót Város Önkormányzatának Képviselő-testülete egyetért a Zalaszentgrót-IV víziközmű rendszerre vonatkozóan a „Víziközművek Állami Rekonstrukciós Alapjából nyújtható támogatás” megvalósítására szóló Konzorciumi együttműködési megállapodásban foglaltakkal és felhatalmazza a polgármestert a konzorciumi megállapodás aláírására.

**Határidő:** 2020. február 29.

**Felelős:** Baracskai József polgármester

1. **Határozati javaslat:**

Zalaszentgrót Város Önkormányzatának Képviselő-testülete egyetért a „Víziközművek energiahatékonyságának fejlesztése” tárgyú pályázat megvalósítására szóló Konzorciumi együttműködési megállapodásban foglaltakkal és felhatalmazza a polgármestert a konzorciumi megállapodás aláírására.

**Határidő:** 2020. február 29.

**Felelős:** Baracskai József polgármester

1. **Határozati javaslat:**

Zalaszentgrót Város Önkormányzatának Képviselő-testülete jóváhagyja a Zalaszentgrót-IV víziközmű rendszerre vonatkozóan a „Víziközművek Állami Rekonstrukciós Alapjából nyújtható támogatás” pályázathoz kapcsolódó kivitelezési szerződést.

A Képviselő-testület felhatalmazza a polgármestert a Vállalkozási szerződés aláírására.

**Határidő:** 2020. február 29.

**Felelős:** Baracskai József polgármester

**Zalaszentgrót**, 2020. február 5.

Baracskai József

polgármester

A határozati javaslatok a törvényességi

előírásnak megfelelnek.

Dr. Simon Beáta

jegyző